上丘漕使生辰詩
作者：韓駒
朝代：宋

paragraphs: 金蜀自昔稱遐封，師帥敢是流嘗澤通。
嚴宸軫慮文軌同，繡榮遣宣仁風。
思皇儲精動上穹，炎正重開神降嵩。
天姿有道和氣融，許國純誠嘉且忠。
暫借經綸粉省中，輶軒一動竦疲癃。
詔書誕布恩龐洪，窮谷瀕川靡不蒙。
取予轉輸公帑充，斂匪加民用度豐。
樂育菁莪泮水宮，青衿咸仰百川東。
欽哉美意奉淵衷，多取平反囹圄空。
名利全歸幹制功，良法通商來往憧。
疊組重龜問望隆，誦有輿人謠有童。
但聞載途祝我公，遐齡實惠俱無窮。